CELEX: 62010TA0168
Language: el
Date: 2012-09-19 00:00:00
Title: Υποθέσεις T-168/10 και T-572/10: Απόφαση του Γενικού Δικαστηρίου της 19ης Σεπτεμβρίου 2012 — Επιτροπή κατά SEMEA και Commune de Millau [Ρήτρα διαιτησίας — Σύμβαση επιδοτήσεως που αφορά αναπτυξιακή τοπική δράση συνιστάμενη στην εκτέλεση εργασιών προετοιμασίας και θέσεως σε λειτουργία ενός Ευρωπαϊκού Κέντρου Τοπικής Επιχειρήσεως στο Millau (Γαλλία) — Επιστροφή μέρους των καταβληθεισών προκαταβολών — Παραδεκτό αγωγής στρεφόμενης κατά εταιρίας γαλλικού δικαίου η οποία έχει διαγραφεί από το μητρώο εμπόρων και εταιριών — Εφαρμογή του γαλλικού δικαίου — Διοικητική σύμβαση — Αναζήτηση αχρεωστήτως καταβληθέντων — Παραγραφή — Αντιτάξιμο ρήτρας διαιτησίας — Αναδοχή χρέους — Θεωρία του παρεπομένου — Σύμβαση υπέρ τρίτου]

27.10.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 331/18
            
         
      Απόφαση του Γενικού Δικαστηρίου της 19ης Σεπτεμβρίου 2012 — Επιτροπή κατά SEMEA και Commune de Millau
      (Υποθέσεις T-168/10 και T-572/10) (1)
      
      (Ρήτρα διαιτησίας - Σύμβαση επιδοτήσεως που αφορά αναπτυξιακή τοπική δράση συνιστάμενη στην εκτέλεση εργασιών προετοιμασίας και θέσεως σε λειτουργία ενός Ευρωπαϊκού Κέντρου Τοπικής Επιχειρήσεως στο Millau (Γαλλία) - Επιστροφή μέρους των καταβληθεισών προκαταβολών - Παραδεκτό αγωγής στρεφόμενης κατά εταιρίας γαλλικού δικαίου η οποία έχει διαγραφεί από το μητρώο εμπόρων και εταιριών - Εφαρμογή του γαλλικού δικαίου - Διοικητική σύμβαση - Αναζήτηση αχρεωστήτως καταβληθέντων - Παραγραφή - Αντιτάξιμο ρήτρας διαιτησίας - Αναδοχή χρέους - Θεωρία του παρεπομένου - Σύμβαση υπέρ τρίτου)
      (2012/C 331/29)
      Γλώσσα διαδικασίας: η γαλλική
      
         Διάδικοι
      
      
         Ενάγουσα: Ευρωπαϊκή Επιτροπή (εκπρόσωποι: S. Petrova, επικουρούμενη από τον E. Bouttier, δικηγόρο)
      
         Εναγόμενοι: Société d’économie mixte d’équipement de l’Aveyron (SEMEA) (Millau, Γαλλία) και Commune de Millau (Γαλλία) (εκπρόσωποι: L. Hincker και F. Bleykasten, δικηγόροι)
      
         Αντικείμενο
      
      Αιτήματα περί επιστροφής του κύριου ποσού των 41 012 ευρώ που κατέβαλε η Επιτροπή ως εγγύηση παρασχεθείσα στο πλαίσιο χρηματοδοτήσεων προς την SEMEA, προσαυξημένου με τους ήδη οφειλόμενους και τους μελλοντικούς τόκους, καθώς και καταβολής κάθε άλλου ποσού προς αντιστάθμιση της ζημίας την οποία υπέστη η ενάγουσα.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Οι υποθέσεις T-168/10 και T-572/10 ενώνονται προς έκδοση κοινής αποφάσεως.
               
            
                  2)
               
               
                  Καταδικάζει την Société d’économie mixte d’équipement de l’Aveyron (SEMEA) και τον Δήμο του Millau (Γαλλία) αλληλεγγύως και εις ολόκληρον στην καταβολή κύριου ποσού 41 012 ευρώ στην Ευρωπαϊκή Επιτροπή, πλέον τόκων υπερημερίας με το ισχύον στη Γαλλία νόμιμο ετήσιο επιτόκιο, από τις 27 Απριλίου 1993 και έως την πλήρη εξόφληση του εν λόγω ποσού. Οι τόκοι που οφείλονται στις 15 Απριλίου 2010, και στη συνέχεια σε κάθε μεταγενέστερο έτος, ανατοκίζονται.
               
            
                  3)
               
               
                  Απορρίπτει κατά τα λοιπά τις αγωγές της Επιτροπής στις υποθέσεις T-168/10 και T-572/10.
               
            
                  4)
               
               
                  Απορρίπτει την ανταγωγή της SEMEA στην υπόθεση T-168/10 και την ανταγωγή του Δήμου του Millau στην υπόθεση T-572/10.
               
            
                  5)
               
               
                  Η SEMEA φέρει τα δικαστικά έξοδά της καθώς και τα δικαστικά έξοδα της Επιτροπής στην υπόθεση T-168/10.
               
            
                  6)
               
               
                  Ο Δήμος του Millau φέρει τα δικαστικά έξοδά του καθώς και τα δικαστικά έξοδα της Επιτροπής στην υπόθεση T-572/10.
               
            
         (1)  ΕΕ C 161 της 19.6.2010.